Gerardo Martino convocó a Messi en a lista de 23 chugadors pa la Copa America Zentenario. A selezión de futbol d'Archentina disputó a suya primera trobada contra a selezión de futbol de Chile, pero Messi no chugó a causa d'un truco que eba rezibiu en as costiellas en un partiu amistoso contra a selezión de futbol d'Honduras. A selezión d'Archentina redotó 2 gols por 1 a la selezión de Chile, con gols de Die María y Ever Banega. O 10 de chunio de 2016, Archentina disputó o suyo segundo partiu contra a selezión de futbol de Panamá. Messi dentró en o segundo tiempo y marcó tres gols. Archentina le ganó a Panamá por 5 tantos a 0, con gols de Messi, Nicolás Otamendi y Sergio Agüero. O 18 de chunio, en o partiu de cuartos de final debán de Venezuela, Messi igualó a Batistuta como masimo goliador istorico d'a selezión d'Archentina con 54 gols.